[{"text_idx": "#000000", "text": "Rydyn ni\u2019n grw\u0302p i ddynion sydd am helpu ein gilydd gyda straen meddyliol a ddaw i\u2019n rhan mewn bywyd. Ers ei sefydlu yn 2019, mae gan Lads & Dads 1,100+ o aelodau brwd erbyn hyn, gydag 11 aelod pwyllgor dibynadwy."}, {"text_idx": "#000001", "text": "Beth bynnag yw\u2019r broblem, mae Lads & Dads yn lle diogel i rannu. Mae ein haelodau\u2019n cynnig cefnogaeth drwy gyngor a chyfarfodydd. Cofiwch, mae problem yn ymddangos yn llai o\u2019i rhannu. Rydyn ni\u2019n griw cymdeithasol, ac yn mwynhau cyfarfod yn rheolaidd i wneud pethau fel nofio yn y mo\u0302r. Peidiwch a\u0302 phoeni, os nad yw dw\u0302r oer yn apelio atoch chi, rydyn ni\u2019n trefnu teithiau cerdded rheolaidd a chyfarfodydd hefyd i apelio i fwy o\u2019n haelodau. Rydyn ni\u2019n chwilio am syniadau newydd bob amser, felly peidiwch a\u0302 bod ofn cyflwyno syniad i\u2019n pwyllgor. Syniad Rob Lester yw\u2019r grw\u0302p, wedi\u2019i ysbrydoli gan ei brofiadau trawmatig ei hun a\u2019i ymwybyddiaeth gynyddol o gyfraddau hunanladdiad ymysg dynion. Defnyddiodd Rob grwpiau Facebook lleol i holi am farn pobl ynghylch sefydlu grw\u0302p llesiant meddwl i ddynion. Ar o\u0302l derbyn sawl ymateb positif yn lleol, sefydlodd Rob Lads & Dads. Mae\u2019r grw\u0302p yn ei drydedd flwyddyn erbyn hyn, ac mae ganddo dros 1,100 o aelodau brwd gydag 11 o aelodau pwyllgor sy\u2019n gweithio\u2019n galed i sicrhau bod y grw\u0302p yn parhau\u2019n effeithiol. Ymunwch a\u0302 ni ar ein gwefan neu cymerwch ran drwy ein grw\u0302p Facebook."}]